wickkiey/tamil-wikipedia-chunked huggingface dataset:
# அன்வரா தைமூர்

## வகித்த பதவிகள்

| 1972-1978 | 5ஆவது அசாம் சட்டமன்றத்திற்கு தேர்ந்தெடுக்கப்பட்டார்  
* அமைச்சரவை அமைச்சர் - கல்வி (1975–78) |  |
| --- | --- | --- |
| 1978-1983 | 6ஆவது அசாம் சட்டமன்றத்திற்கு தேர்ந்தெடுக்கப்பட்டார்  
* அசாமின் 8ஆவது முதலமைச்சர் (1980–81) |  |
| 1983-1985 | 7ஆவது அசாம் சட்டமன்றத்திற்கு தேர்ந்தெடுக்கப்பட்டார்  
* அமைச்சரவை அமைச்சர் - பொதுப்பணித்துறை |  |
| 1988-1990 | மாநிலங்களவையில் பரிந்துரைக்கப்பட்டார் |  |
| 1991-1996 | 9ஆவது அசாம் சட்டமன்றத்திற்கு தேர்ந்தெடுக்கப்பட்டார்  
* அமைச்சரவை அமைச்சர் - வேளாண்மை, ஹஜ் மற்றும் வக்ஃபு சொத்து |  |
| 2004-2010 | மாநிலங்களவைக்கு தேர்ந்தெடுக்கப்பட்டார்
* தலைவர் - அட்டவணையில் வழங்கப்பட்ட ஆவணங்களுக்கான குழு (2004-10)
* உறுப்பினர் - நகர்ப்புற மேம்பாட்டு குழு (2004–10)
* உறுப்பினர் - பெண்கள் அதிகாரம் பெறுவதற்கான குழு (2004–10)
* உறுப்பினர் - பொது நோக்கங்கள் குழு (2004–10)
* உறுப்பினர் - சுகாதார மற்றும் குடும்ப நல அமைச்சகத்திற்கான ஆலோசனைக் குழு (2004–10)
* துணைத் தலைவர் - இந்தியா-பங்களாதேஷ் நாடாளுமன்ற நட்புக் குழு (2005-10)
* உறுப்பினர் - சிறுபான்மைத் துறையின் தேசிய ஆலோசனைக் குழு (2006-10) | } |
# அன்வரா தைமூர்

## வெளி குறிப்புகள்

இந்தியாவில் பட்டியல் பழங்குடியினரின் கலைக்களஞ்சியம்: பி.கே. மொஹந்தி எழுதிய ஐந்து தொகுதியில் பக்கம் 124.
# அன்வரா தைமூர்

## இறப்பு

இவர் 2020ஆம் ஆண்டு செப்டம்பர் 28 அன்று ஆத்திரேலியாவில் காலமானார்.
# சையத் சிப்தே ராசி

**சையத் சிப்தே ராசி** (பிறப்பு: 1939 ஆம் ஆண்டு மார்ச் 7) இந்திய தேசிய காங்கிரசைச் சேர்ந்த ஓர் இந்திய அரசியல்வாதி ஆவார். இவர் அசாம் மற்றும் ஜார்கண்ட் ஆகிய மாநிலங்களின் ஆளுநராகவும், இந்தியாவின் துணை உள்துறை அமைச்சராகவும் பணியாற்றியுள்ளார்.
# சையத் சிப்தே ராசி

## ஆரம்ப கால வாழ்க்கை

இவர் 1939 ஆம் ஆண்டு மார்ச் 7 அன்று ரே பரேலியில் சையத் விரசாத் உசைன் மற்றும் ரசியா பேகம் ஆகியோருக்கு மகனாகப் பிறந்தார். ஒவர் உசைனாபாத் மேல்நிலைப் பள்ளியில் ஆரம்ப கல்வியை கற்றார். பின்னர் ஷியா கல்லூரியில் பட்டப் பெற்றார். கல்லூரி காலத்தில் மாணவர் சங்கத்தின் தலைவராக இருந்தார். இதே காலகட்டத்தில் இவர் கேஸ் கோஸி கார்னர் மற்றும் ஹோட்டல் கிருஷ்ணா ஆகிய இரண்டு உணவகங்களுக்கான கணக்குகளை பராமரிக்கும் வேலையில் இருந்தார். இவர் ஓர் உள்ளூர் தொழிலதிபர் பிரேம் நரேன் டாண்டனுக்காக பணிபுரிந்தார்.  
இவர் தனது இளங்கலை வணிகவியல் பட்டத்தை லக்னோ பல்கலைக்கழகத்தில் பெற்றார். அங்கு இவர் வணிகதுறை சங்கத்தின் தலைவராக தேர்ந்தெடுக்கப்பட்டார்.
# சையத் சிப்தே ராசி

## சமூக பங்களிப்பு

இவர் லக்னோவில் 'அஞ்சுமான் அதாப்-இ-அத்பால்' என்ற சமூக-கலாச்சார அமைப்பை உருவாக்கினார். இந்த சங்கத்தின் வாழ்நாள் தலைவராக இருந்தார். இந்த அமைப்பு குழந்தைகளுக்கு உள்ளூர் மற்றும் மாநிலத்திற்குள் உட்பட்ட இடத்திற்கு சுற்றுப்பயணத்தை ஏற்பாடு செய்கிறது. மேலும் ஏழை மக்களுக்கு உதவும் வகையில் அதன் அலுவலகத்தில் ஒரு நூலகத்தை அமைத்துள்ளது. ஆண்டுதோறும் குழந்தைகளுக்கு பல்வேறு போட்டிகளை ஏற்பாடு செய்து பரிசுகளை வழங்குகிறது. மேலும் சிறந்த குழந்தைக்கு ஆண்டுதோறும் 'அஞ்சுமான் ப்ளூ' என்ற பட்டத்தையும் வழங்கப்படுகிறது.
# சையத் சிப்தே ராசி

## அரசியல் வாழ்க்கை

இவர் 1969 ஆம் ஆண்டில் உத்தரபிரதேச இளைஞர் இந்திய தேசிய காங்கிரசில் இணைந்தார். 1971 ஆம் ஆண்டில் இளைஞர் காங்கிரசின் தலைவரானார். 1973 ஆம் ஆண்டு வரை தொடர்ந்து காங்கிரசை வழிநடத்தினார். 1980 ஆம் ஆண்டு முதல் 1985 ஆம் ஆண்டு வரை மாநிலங்களவையில் உறுப்பினராகவும், 1980 ஆம் ஆண்டு முதல் 1984 ஆம் ஆண்டு வரை உ.பி. காங்கிரஸ் குழுவின் பொதுச் செயலாளராகவும் இருந்தார். 1988ஆம் ஆண்டு முதல் 1992 ஆம் ஆண்டு வரை மாநிலங்களவையில் இரண்டாவது முறையும், 1992 ஆம் ஆண்டு முதல் 1998 ஆம் ஆண்டு வரை மூன்றாவது முறையும் தேர்ந்தெடுக்கப்பட்டார்.
# கவ்வாயி உப்பங்கழி

**கவ்வாயி** (*Kavvayi*) என்பது தென்னிந்தியாவின், கேரள மாநிலத்தின், கண்ணூர் மாவட்டத்தில், பையனூர் அருகே உள்ள சிறிய தீவுக் கூட்டம் ஆகும். கவ்வாயி ஆற்றின் குறுக்கே உள்ள ஒரு சிறிய பாலம் தீவைப் பையனூருடன் இணைக்கிது.
# கவ்வாயி உப்பங்கழி

## கவ்வாயி உப்பங்கழித் தீவுகள்

- கவ்வாயி
- வலியபரம்பா
- பதன்னக்கடப்புரம்
- வடக்கெக்காடு
- கொக்கல்
- இடயிலக்காடு
- மடக்கல்
- கண்ணுவீடு
- காவ்வாயிக்கடப்புரம்
- உடும்பந்தலா
- கோச்சென்
- வடக்கும்பாடு
# கவ்வாயி உப்பங்கழி

## வரலாறு

கவ்வாயியை மார்க்கோ போலோ கி.பி. 1293, இப்னு பதூதா கி.பி. 1342, அப்துல் ஃபிடா கி.பி. 1273 உள்ளிட்ட குறிப்பிடத்தக்க உலகப் பயணிகள் தங்கள் குறிப்புகளில் குறிப்பிட்டுள்ளனர்.  
கவ்வாயி தீவுக்கு முதலில் கவ்வில் பட்டனம் என்று பெயரிடப்பட்டது, ஆனால் அப்பகுதியின் அப்போதைய மாவட்ட ஆட்சியரான சர் வில்லியம் ஹோகனால் மறுபெயரிடப்பட்டது. காவ்வாயி பரப்பளவோடு ஆட்சித் தலைமையகமாக இருந்தது இது பிரித்தானிய கிழக்கிந்திய நிறுவன ஆட்சியின் போது ஒரு பெரிய துறைமுகத்தையும் குற்றவியல் நீதிமன்றத்தையும் கொண்டிருந்தது. தலைமையகம் மலபாரின் பிற பகுதிகளுக்கு மாற்றப்பட்ட பின்னர் இதன் முக்கியத்துவம் குறைந்தது.  
இந்த தீவு ஜமீந்தார்களின் வரலாற்றுக்காக புகழ்பெற்றது.
# கவ்வாயி உப்பங்கழி

## மக்கள் வகைப்பாடு

கவ்வாயி மக்களில் பெரும்பாலானவர்கள் பழமைவாத முஸ்லிம்களாவர். பாரசீக வளைகுடா நாடுகளில் ஆண்கள் வேலைக்கு செல்கின்றனர். இந்த தீவில் இந்து சமயத்தைச் சேர்ந்த ஒரு சிறிய மீனவர் சமூகமும் உள்ளது.
# கவ்வாயி உப்பங்கழி

## போக்குவரத்து

இங்கிருந்து பையனூர் நகருக்கு பேருந்து மற்றும் ஜீப் வசதிகள் உள்ளன. இங்குள்ள பண வசதியானது பொதுப் போக்குவரத்திற்கான தேவையை இல்லாது செய்கிறது. பெரும்பா சந்தி வழியாக தேசிய நெடுஞ்சாலை செல்கிறது. இந்த சாலையில் வடக்குப் பகுதியில் கோவா மற்றும் மும்பையையும், தெற்கில் கொச்சி மற்றும் திருவனந்தபுரத்தையும் அணுகலாம். இரிட்டியின் கிழக்கில் உள்ள சாலை மைசூர் மற்றும் பெங்களூருடன் இணைகிறது. அருகிலுள்ள தொடருந்து நிலையம் மங்களூர் - பாலக்காடு பாதையில் உள்ள பையனூர் ஆகும் . இந்தியாவின் ஏறக்குறைய அனைத்து பகுதிகளுக்கும் தொடருந்து பயணச் சீட்டுகள் இங்கு இணையத்தில் முன்பதிவு செய்யப்படுகின்றன. கண்ணூர், மங்களூர், கோழிக்கோடு போன்ற வானூர்தி நிலையங்கள் உள்ளன. இவை அனைத்தும் பன்னாட்டு நிலையங்கள் ஆனால் நேரடி வானூர்திகள் மத்திய கிழக்கு நடுகளுக்கு மட்டுமே கிடைக்கின்றன
# கவ்வாயி உப்பங்கழி

## நிலவியல்

கவ்வாயியானது அரபிக் கடலை நேரடியாக எதிர்கொள்ளும் கடப்புரம் என்ற சிறிய தீவுகளால் சூழப்பட்டுள்ளது. இந்த சிறிய தீவுகளுக்கு சிறிய படகுகள் அல்லது பாரம்பரிய *தோணிகளால் மட்டுமே* செல்ல இயலும். இந்த தீவுகள் சிறியதாக வருகின்றன. மேலும் தீவு மக்கள் நகரங்களுக்கு குடிபெயர்ந்து வருகின்றனர்.  
பையனூருக்கு அருகே அமைந்துள்ள கவ்வாயி உப்பங்கழி கேரளத்தின் மூன்றாவது பெரிய உப்பங்கழியாகவும், வட கேரளத்தின் மிகப்பெரிய உப்பங்கழியாகவும் உள்ளது. வட கேரளத்தின் நன்கு அறியப்படாத இந்த ஏரிக்கு ஐந்து ஆறுகளிலிருந்து நீர் வருகிறது. அவை கவ்வாயி ஆறும் அதன் துணை ஆறுகளான கங்கோல், வன்னதிச்சல், குப்பித்தோடு, குனியன் ஆகியவை ஆகும். கவ்வாயி உப்பங்கழிகளுக்கு பைய்யனூருக்கு அருகிலுள்ள கவ்வாயி தீவின் பெயரால் பெயரிடப்பட்டது. கவ்வாயி கடந்த நூற்றாண்டுகளிலும் பிரித்தானிய கிழக்கிந்திய கம்பெனி ஆட்சியின் போதும் உள்நாட்டு துறைமுகமாகவும் முக்கிய நிர்வாக மையமாகவும் இருந்தது.  
காவ்வாய் ஏரி பல சிறிய மற்றும் பெரிய தீவுகளைக் கொண்டது. வலியபரம்பா தீவு அவற்றில் மிகப்பெரியது மற்றும் இது 16 &nbsp;கி.மீ. <sup>2</sup> க்கும் கூடுதலானது. கவ்வாயி ஏரியின் வடக்கு பகுதி வலியாபரம்பா உப்பங்கழிகள் என்றும் அழைக்கப்படுகிறது. இந்த தீவின் மக்கள் தொகை 10000 ஆகும். தீவின் முக்கிய வருமான ஆதாரம் விவசாயம் மற்றும் மீன்பிடித்தல் ஆகியவை ஆகும். வலிபரம்பா கடற்கரை என்ற கடற்கரை அதன் மேற்குப் பகுதியில் உள்ள உப்பங்கழிக்கு ஒட்டி உள்ளது.  
சூழலியல் பார்வையில், கவ்வாயியும், அதைச் சுற்றியுள்ள பிராந்திய உப்பங்கழிகள் முக்கியத்துவம் வாய்ந்ததாகக் கருதப்படுகிறது. கவ்வாயி உப்பங்கழி 37 கி.மீ. <sup>2</sup> பரப்பளவு கொண்ட தாக வட கேரளத்தின் மிகப்பெரிய ஈரநில சுற்றுச்சூழல் ஆகும். இந்த உப்பங்கழிகள் மற்றும் ஈரநிலங்களில் பலவகையான விலங்கினங்களும், தாவரங்களும் உள்ளன. இப்பகுதிகள் எழிமலையில் உள்ள இந்திய கடற்படை அகாதமியால் பயிற்சிக்கு பயன்படுத்தப்படுகிறது  
தென்னிந்தியாவின், கேரள மாநிலத்தின், காசராகோடு மாவட்டத்தில், அரபிக் கடலில் உள்ள ஒரு சிறிய தீவுதான் வலியபரம்பா . இது மாவட்டத்தின் முக்கிய சுற்றுலா தலங்களில் ஒன்றாகவும், மீன்பிடி மையமாகவும் உள்ளது.
# பின்னேயஸ் மோனோடான்

**பின்னேயசு மோனோடான்** (*Penaeus monodon*) என்பது பொதுவாக அறியப்பட்ட கடல்நீரில் காணப்படும் இறால் ஆகும். இது **பெரும் புலி இறால்**,**ஆசியப் புலி இறால்**, **கருப்பு புலி இறால்** எனப் பிற பெயர்களில் அழைக்கப்படுகிறது. உணவிற்காக வளர்க்கப்படும் கடல் வாழ் ஒடுடையகணுக்காலிகளில் இதுவும் ஒன்றாகும்.
# பின்னேயஸ் மோனோடான்

## வகைபாட்டியல்

*பின்னேயஸ் மோனோடான்* இறாலினை முதன்முதலில் 1798ஆம் ஆண்டு ஜோஹன் கிறிஸ்டியன் பேப்ரிசியஸ் விவரித்துக் கூறினார். இந்த பெயர் நீண்ட காலமாக 1949வரை கவனிக்கப்படாமல் இருந்தது. லிப்கே ஹோல்துயிஸ் இது எந்த இனத்தைச் சார்ந்தது என்பதைத் தெளிவுபடுத்தினார். ஹோல்துயிஸ் *பி.&nbsp;மோனோடான்* என்பது *பின்னேயஸ்* பேரினத்தின் மாதிரி இனம் என்பதையும் விளக்கினார்.
# பின்னேயஸ் மோனோடான்

## விளக்கம்

பெண் இறால் சுமார் 33 செமீ நீளம் வரை வளரலாம். ஆனால் பொதுவாக 25 முதல் 30 செமீ நீளமுள்ள இறால்கள் சுமார் 200 முதல் 320 கிராம் வரை எடையுடையதாக இருக்கும். ஆண் இறால்கள் சுமார் 20 முதல் 25 செமீ நீளமும் 100 முதல் 170 கிராம் வரை எடையுள்ளவை.
# பின்னேயஸ் மோனோடான்

## பரவல்

இது இயற்கையாகவே இந்தோ-பசிபிக் பகுதியில் ஆப்பிரிக்காவின் கிழக்குக் கடற்கரை பகுதியிலிருந்து அரேபியத் தீபகற்பம் வரையிலும், தென்கிழக்கு ஆசியா, பசிபிக் கடல், மற்றும் ஆஸ்திரேலியாவின் வடக்குப் பகுதிகளிலும் காணப்படும்.  
இது மெக்சிகோ வளைகுடாவின் வடக்கு பகுதி மற்றும் தெற்கு அமெரிக்காவின் அட்லாண்டிக் பெருங்கடலில் ஆக்கிரமிப்பு இனமாக உள்ளது.
# பின்னேயஸ் மோனோடான்

## பரவல்

### ஆக்கிரமிப்பு இனம்

ஆக்கிரமிப்பு இனமாக இது முதல் முதலாக அமெரிக்காவில் 1988 ஆம் நவம்பரில் 300 இறால் தென் கிழக்கு கரையில் கைப்பற்றப்பட்டது. இது மீன்வளரிடங்களிலிருந்து வெளியேறி நிகழ்ந்த தற்செயலான நிகழ்வாகும். இந்த இனங்கள் தற்பொழுது டெக்சாசிலிருந்து வடக்கு கரோலினா பகுதிவரை பிடிக்கப்பட்டது. *பி. மோனோடான்* ஆக்கிரமிப்பு இனமாகப் பல ஆண்டுகளாக இருந்தபோதிலும் பெரிய கூட்டமாக நிலைநிறுத்தவில்லை. எனினும், உலகின் மற்ற பகுதிகளில் தப்பிச் சென்ற *பி. மோனோடான்* பெருங்கூட்டமாக ஆப்பிரிக்கா, பிரேசில், கரீபியன் பகுதிகளில் வாழ்கின்றது.
# பின்னேயஸ் மோனோடான்

## வாழ்விடம்

*பி மோனோடான்* பல்வேறு வாழிடங்களில் வளரும் தன்மையுடையது*. இவை முக்கியமாகத் தென்கிழக்கு ஆசியாவில் காணப்படுகிறது. பகல் நேரங்களில் பாறை இடுக்குகளில் மறைந்து வாழும் பி. மோனோடான் இரவில் வாழிடங்களிலிருந்து வெளி வந்து இரை தேடும். 'பி. மோனோடான்* பொதுவாக மக்கும் கழிவுகள், பல்சுனைப்புழுக்கள், மெல்லுடலிகள், மற்றும் சிறிய ஓடுடைய கணுக்காலிகளை இரையாக உண்ணுகின்றது. இரவில் இணைசேரும் இந்த இறால், சுமார் 800,000 முட்டைகள் வரை இடும்.''  
இந்த இறால் உவர்நீர் உப்புத்தன்மையின் மாறுபாடுகளைத் தாங்கி மிகவும் விரைவாக வளர்வதால் மீன் வளர்ப்பில் பிரபலமாக உள்ளது. எனினும், இவை பூஞ்சை, வைரஸ் மற்றும் பாக்டீரியா தொற்று நோய்களால் பாதிக்கக் கூடியவையாக உள்ளன. நோய்களில் முக்கியமானவை, உலகம் முழுவதும் பெரும் பாதிப்பினைத் தோற்றுவித்த வெள்ளை புள்ளி நோய் மற்றும் மஞ்சள் தலை நோய் ஆகும். இந்நோய் மிகப்பெரிய பொருளாதார தாக்கத்தினை இறால் தொழிலில் ஏற்படுத்தியது. *பி. மேனோடான்* பிற ஓட்டுகணுக்காலிகளிடமிருந்தும் நோய் தாக்கத்திற்கு உள்ளானது என்பது, தாய்லாந்தில் ஆஸ்திரேலிய சிவப்பு நகம் கடல் நண்டிலிருந்து (*செராக்சு குஆட்ரிகேரினாட்டசு*), வந்த மஞ்சள் தலை நோய் மூலம் அறியப்படுகிறது*.* .  
*பி. மோனோடன்* மேற்கு ஆப்பிரிக்கா, ஹவாய், டஹிடி மற்றும் இங்கிலாந்து உட்பட உலகம் முழுவதும் மீன் பண்ணைகளில் வளர்க்கப்படுகிறது. *பி. மோனோடோன்* வளர்க்கப்படும் நீரின் வெப்பநிலை 28°C முதல் 33°C வரை இருக்கும் நீரில் நன்றாக வளர்கிறது. *பின்னேயேசின்* இனத்தின் சிறப்பியல்பானது வெப்பநிலை, உப்புத்தன்மை ஏற்றத்தாழ்வுகளைத் தாங்கி வளரக்கூடியது. இருப்பினும் இந்த இறாலுக்கு உகந்த உப்புத்தன்மை 15 முதல் 25 பிபிடி (ஆயிரத்தில் பகுதி) ஆகும். பண்ணைகளில் வளர்க்கப்படும் இறால்களுக்கு உலர்ந்த கூட்டு உணவு வழங்கப்படுகிறது. கூட்டு உணவுடன் மற்றும் புதிய உணவினையும் கலந்து வழங்கும்போது *பி. மோனோடோனின்* இனப்பெருக்கச் செயல்திறன் கூடியது ஆராய்ச்சி மூலம் அறியப்படுகிறது.
# பின்னேயஸ் மோனோடான்

## நிலையான நுகர்வு

2010 ஆம் ஆண்டில், கிரீன்பீஸ் அதன் கடல் உணவு சிவப்பு பட்டியலில் ("உலகெங்கிலும் உள்ள பல்பொருள் அங்காடிகளில் பொதுவாக விற்கப்படும் மீன்களின் பட்டியல், மற்றும் அவை நீடித்த மீன்வளத்திலிருந்து பெறப்படும் அபாயத்தைக் கொண்டுள்ளன") *பினேயஸ் மோனோடோனைச்* சேர்த்தது. கிரீன்பீஸ் வழங்கிய காரணங்கள்; "பல நாடுகளில் சதுப்புநிலங்களின் பரந்த பகுதிகளை அழித்தல், பண்ணைகளுக்காக வனப்பகுதிகளிலிருந்து இளம் இறால்களை அதிகமாக மீன்பிடித்தல் மற்றும் குறிப்பிடத்தக்க மனித உரிமை மீறல்கள்".
# பின்னேயஸ் மோனோடான்

## அடிப்படை ஆராய்ச்சி

டி.என்.ஏ பழுதுபார்க்கும் செயல்முறைகள் குறித்தும், இது தொற்றுநோய்களுக்கு எதிராக ஓடுடைய கணுக்காலிகளுக்குப் வழங்கும் பாதுகாப்பினை புரிந்து கொள்ளும் முயற்சியில், *பி. மோனோடானில்* அடிப்படை ஆராய்ச்சி மேற்கொள்ளப்பட்டது. டி.என்.ஏ இரட்டை-இழை இடைவெளிகளைச் சரிசெய்வது, துல்லியமான ஹோமோலோகஸ் மறு அமைவு பழுதுபார்த்தல் துல்லியமான செயல்படுத்துவது கண்டறியப்பட்டது. மைக்ரோஹோமோலஜி-முடிவு இணைதல் இடைவெளிகளைச் சரிசெய்யவும் பயன்படுத்தப்படுகிறது என்பதும் கண்டறியப்பட்டது.
# அம்பிகா சக்ரவர்த்தி

**அம்பிகா சக்ரவர்த்தி** (Ambika Chakrabarty) (1892 - 6 மார்ச் 1962) இவர் ஒரு வங்காள இந்திய சுதந்திர இயக்க ஆர்வலரும் புரட்சியாளருமாவார். பின்னர், இந்தியப் பொதுவுடைமைக் கட்சியின் தலைவராகவும், மேற்கு வங்க சட்டமன்ற உறுப்பினராகவும் இருந்தார் .
# அம்பிகா சக்ரவர்த்தி

## புரட்சிகர நடவடிக்கைகள்

இவரது தந்தையின் பெயர் நந்தா குமார் சக்கரவர்த்தி என்பதாகும். இவர் சிட்டகொங் யுகாந்தர் கட்சியின் உறுப்பினராக இருந்தார். சூர்யா சென் தலைமையிலான சிட்கொங் ஆயுதத் தாக்குதலில் பங்கேற்றார். ஏப்ரல் 18, 1930 அன்று, சிட்கொங்கில் முழு தகவல் தொடர்பு அமைப்பையும் அழித்த புரட்சியாளர்களின் குழுவை இவர் வழிநடத்தினார். ஏப்ரல் 22, 1930 அன்று, ஜலாலாபாத்தில் பிரித்தானிய இராணுவத்துடன் நடந்த துப்பாக்கிச் சண்டையில் இவர் பலத்த காயமடைந்தார். ஆனால் இவரால் தப்பிக்க முடிந்தது. சில மாதங்களுக்குப் பிறகு, இவரை அவரது மறைவிடத்திலிருந்து போலீசார் கைது செய்து மரண தண்டனை விதித்தனர். இருப்பினும், இந்த தண்டனை பின்னர் ஆயுள் தண்டனையாக மாற்றப்பட்டு போர்ட் பிளேரில் உள்ள சிற்றறைச் சிறையில் அடைக்கப்பட்டார்.
# அம்பிகா சக்ரவர்த்தி

## பிற்கால நடவடிக்கைகள்

இவர், 1946 இல் சிற்றறைச் சிறையில் இருந்து விடுவிக்கப்பட்ட பின்னர் , இந்தியப் பொதுவுடைமைக் கட்சியில் சேர்ந்தார். அதே ஆண்டில் வங்க மாகாண சட்டமன்றத்ற்கு தேர்ந்தெடுக்கப்பட்டார். 1952 ஆம் ஆண்டில், டோலிகுங்கே (தெற்கு) தொகுதியில் இருந்து மேற்கு வங்காள சட்டமன்றத்திற்கு இந்தியப் பொதுவுடைமைக் கட்சி வேட்பாளராக தேர்ந்தெடுக்கப்பட்டார். 1962 இல் கொல்கத்தாவில் நடந்த சாலை விபத்தில் இவர் இறந்தார்.
# அனந்த சிங்

**அனந்த லால் சிங்** (Ananta Singh) (1 திசம்பர் 1903&nbsp;- 25 சனவரி 1979)இவர் ஓர் இந்திய பெங்காலி புரட்சியாளர் ஆவார். இவர் 1930 இல் சிட்டகொங் ஆயுதக் கிடங்குத் தாக்குதலில் பங்கேற்றார். பின்னர், இவர் ஒரு பொதுவுடைமைக் குழுவான இந்திய புரட்சிகர பொதுவுடைமைக் குழுவை நிறுவினார்.
# அனந்த சிங்

## ஆரம்ப கால வாழ்க்கை

இவர் 1903 திசம்பர் 1 இல் சிட்டகொங்கில் பிறந்தார். இவரது தந்தையின் பெயர் கோலாப் (குலாப்) சிங் என்பதாகும். இவரது மூதாதையர்கள் ஆக்ராவிலிருந்து குடிபெயர்ந்து சிட்டகாங்கில் குடியேறிய பஞ்சாபி ராஜபுத்திரர்கள் ஆவர். இவர் சிட்டகொங் நகராட்சிப் பள்ளியில் படிக்கும் போது சூர்யா செனைச் சந்தித்து அவரைப் பின்தொடர்ந்தார். பின்னர் கொல்கத்தாவில் இந்திய புரட்சிகர பொதுவுடைமைக் குழு என பெயர் மாற்றப்பட்டது. இந்த குழுவின் உறுப்பினர்கள் கொல்கத்தாவில் ஆயுதங்களையும், வெடிமருந்துகளையும் வாங்குவதற்கான நிதி திரட்டுவதற்காக பல வங்கிக் கொள்ளைகளை நடத்தினர். இவரது வாழ்க்கையின் இந்த காலம் மிகவும் சர்ச்சைக்குரியது. 1960களின் பிற்பகுதியில் கொல்கத்தாவில் பல்வேறு வங்கிகளில் வழக்கமான கொள்ளைகள் நடந்தன. இதில் அனைத்திலும், இவரது பெயர் இடம்பெற்றது. உள்ளூர் பத்திரிகைகளில் இதைப்பற்றிய தொடர் எழுத்துக்கள் இருந்தன. அந்த நாட்களில் புரட்சிகர தேசியவாதிகளை நினைவில் வைத்துக் கொண்ட பத்ரலோக் என்ற பத்திரிக்கை இவரது செயல்களைப் பற்றி மிகவும் வருத்தப்பட்டது. இறுதியாக, குழுவின் பெரும்பாலான உறுப்பினர்களுடன், 1969 ஆம் ஆண்டில் தற்போதைய ஜார்கண்ட் மாநிலத்தில் ஜாதுகோராவுக்கு அருகிலுள்ள ஒரு காட்டில் இவர்கள் மறைவிடத்திலிருந்து கைது செய்யப்பட்டார். இவர் 1977 வரை சிறையில் அடைக்கப்பட்டார். சிறைவாசத்தின் போது இருதய பிரச்சினைகளால் பாதிக்கப்பட்ட இவர் விடுதலையான பின்னர் சில காலத்திற்குள் இறந்தார். மேலும் நடிகர் ஜெய்தீப் அஹ்லவத் நடித்த 2012 திரைப்படமான சிட்டகொங் என்ற திரைப்படத்திலும் இவரது பாத்திரம் நடிக்கப்பட்டது.
# மேற்கு போனா தளம்

**மேற்கு போனா தளம்** *(West Bona Site)* அமெரிக்காவுக்குச் சொந்தமான குவாம் தீவின் தென்மேற்கு கடற்கரையில் அமைந்துள்ள சாண்டா ரீட்டா கிராமத்திற்கு அருகிலுள்ள ஒரு தொல்பொருள் இடமாகும். மேற்கு போன்யா தளம் என்றும் இப்பெயர் உச்சரிக்கப்படுகிறது. குறைந்தது ஏழு நிற்கும் பெரிய கற்தூண்கள் கொண்ட ஒரு வரலாற்றுக்கு முந்தைய கிராம தொல்லியல் தளம் இங்கு உள்ளடங்கியுள்ளது. இவற்றில் பெரும்பாலானவை நல்ல நிலையில் இல்லை என்றாலும் மிகப்பெரிய பன்னிரண்டு கற்களுடன் உள்ள ஒரு தளம் நல்ல நிலையில் உள்ளது.  
கதிரியக்கக் கார்பன் காலக்கணிப்பு இந்த தளத்தின் ஆரம்ப ஆக்கிரமிப்பை 1285 மற்றும் 1435 ஆண்டுகளுக்கு இடையில் வைக்கிறது. எனவே இதன் பழமை 1500 ஆண்டுகளை எட்டும் என கருதப்படுகிறது. இத்தளத்தை அணுக இராணுவ அனுமதி தேவைப்படும். இங்கு செல்லும் பாதை ஒரு சுற்றுச்சூழல் பாதுகாப்பு பாதை வழியாக செல்கிறது.  
1974 ஆம் ஆண்டில் இந்த தளம் வரலாற்று இடங்களின் தேசிய பதிவேட்டில் பட்டியலிடப்பட்டது.
# ஜிபின் கோஷல்

**ஜிபன் கோஷல் (Jiban Ghoshal)** (26 சூன் 1912 - 1 செப்டம்பர் 1930) **மக்கன்லால்** என்றும் அழைக்கப்படும் இவர் ஓர் இந்திய சுதந்திர ஆர்வலர் ஆவார். 1930 ஆம் ஆண்டில் சிட்டகொங் ஆயுதத் தாக்குதலை நடத்திய சூர்யா சென் தலைமையிலான ஆயுத எதிர்ப்பு இயக்கத்தின் உறுப்பினராகவும் இருந்தார்.
# ஜிபின் கோஷல்

## புரட்சிகர நடவடிக்கைகள்

இவர் பிரித்தானிய இந்தியாவில் சிட்டகொங்கில் உள்ள சதர்காட்டில் பிறந்தார். இவர் பிரபலமாக மக்கன்லால் என்று அழைக்கப்பட்டார். மாணவ வாழ்க்கையில் சுதந்திர இயக்கத்தில் சேர்ந்தார். இவர் சிட்டகொங் ஆயுதக் கொள்ளையில் தீவிரமாக பங்கேற்றனர். இந்த நடவடிக்கைக்குப் பிறகு இவர் சிட்டகொங்கிலிருந்து மற்றொரு இளம் புரட்சியாளரான ஆனந்த குப்தாவுடன் கொல்கத்தாவை நோக்கி தப்பி ஓடினார். குழுவின் இரண்டு மூத்த உறுப்பினர்கள், கணேஷ் கோசும், அனந்தா சிங்கும் இவருடன் பயணத்தில் சென்றனர். பெனி இரயில் நிலையத்தில் காவல்துறையினருக்கு சவால் விடுத்தனர். ஆனால் இறுதியாக இவரும் மற்றவர்களும் ஒரு சிறு துப்பாக்கிச் சூட்டிற்குப் பிறகு தப்பிக்க முடிந்தது. இவர் கொல்கத்தா, மிர்சாபூர் தெரு மற்றும் ஹூக்லி மாவட்டத்தின் சந்தன்நகர் ஆகிய இடங்களில் தங்கினார்.
# ஜிபின் கோஷல்

## புரட்சிகர நடவடிக்கைகள்

### இறப்பு

காவலர்களிடமிருந்து தப்பித்த இவர் சிலகாலம் மறைந்து வாழ்ந்தார். காவல் ஆணையர் *சார்லஸ் டெகார்ட்* என்பவர் 1930 செப்டம்பர் 1 ஆம் தேதி சந்தன்நகரில் இவரது மறைவிடத்தைத் தாக்கினார், பின்னர் நடந்த போரில் இவர் கொல்லப்பட்டார்.
# ஜிபின் கோஷல்

## பிரசித்தி பெற்ற கலாச்சாரம்

இவரது பாத்திரத்தை *ஸ்மித் சேத்* என்ற இயக்குநர் தனது பிரபல பாலிவுட் திரைப்படமான *கெலின் ஹம் ஜீ ஜான் சேவில்* 2010 இல் சித்தரித்தார்.
# பெனி, வங்காளதேசம்

**பெனி** (Feni) என்பது தென்கிழக்கு வங்காளதேசத்தின் சிட்டகாங் கோட்டத்திலுள்ள ஓர் நகரமாகும். இது பெனி சதர் உபசிலா மற்றும் பெனி மாவட்டத்தின் தலைமையகமாகும். இந்த நகரம் சுமார் 156,971 மக்கள் தொகையைக் கொண்டுள்ளது. இது வங்காளதேசத்தின் 27 வது பெரிய நகரமாகும். இது இந்த பிராந்தியத்தில் மிகப் பழமையான நகராட்சி ஆகும். இது 1958 இல் நிறுவப்பட்டது.
# பெனி, வங்காளதேசம்

## வரலாறு

இந்நகரம் 1929 இல் நடைமுறைக்கு வந்தது. நீண்ட காலமாக இந்த பகுதி சதுப்பு நிலமாக இருந்ததால் இதற்கு பெனி என்று பொருலாகும். தொடர்ச்சியான சில்டிங் செயல்முறை மனித வாழ்விடத்தை நிறுவுவதை சாத்தியமாக்கியது. இதன் விளைவாக தொலைதூர மற்றும் அருகிலுள்ள மக்கள் இந்த பகுதியை பெனி என்று அழைத்தனர்.
# பெனி, வங்காளதேசம்

## நிர்வாகம்

இந்நகரம் 18 வார்டுகள் மற்றும் 35 மஹாலாக்களைக் கொண்ட ஒரு பௌரசாவைக் கொண்டுள்ளது. முழு நகரமும் பௌரசாவின் கீழ் உள்ளது
# பெனி, வங்காளதேசம்

## நிலவியல்

நகரம் வங்காளதேசத்தின் தென்கிழக்கு பிராந்தியத்தில் 23.0186 ° வடக்கிலும் 91.3966 ° கிழக்கிலும் அமைந்துள்ளது.
# பெனி, வங்காளதேசம்

## புள்ளிவிவரங்கள்

2011 வங்காளதேச மக்கள் தொகை கணக்கெடுப்பின்படி, நகரத்தின் மொத்த மக்கள் தொகை 156,971 ஆகும். இதில் 82,554 ஆண்களும், 74,417 பெண்களும் அடங்குவர். ஒரு கி.மீ. <sup>2</sup> க்கு 7,135 நபர்கள். என்ற அளவில் மக்கள் அடர்த்தி உள்ளது. நகரில் மொத்த வீடுகளின் எண்ணிக்கை 31,468 ஆகும்.
# பெனி, வங்காளதேசம்

## கல்வி

நகரத்தில் கல்வியறிவு விகிதம் (7 ஆண்டுகள் மற்றும் 7 வயதுக்கு மேல்) 81.7% ஆகும்.
# பெனி, வங்காளதேசம்

## மேலும் பார்க்க

- பெனி மாவட்டம்
# ஜாதுகோரா

**ஜாதுகோரா** (Jadugora) மேலும் ஜாதுகோடா அல்லது ஜதுகோடா என்றும் உச்சரிக்கப்படும் இது இது இந்திய மாநிலமான சார்க்கண்ட்டில் உள்ள கிழக்கு சிங்பூம் மாவட்டத்திலுள்ள ஒரு மக்கள் தொகை கணக்கெடுப்பு நகரமாகும். இங்கு இந்திய யுரேனிய நிறுவனம் அமைந்துள்ளது. இது ஜம்சேத்பூர் நகரத்திலிருந்து சாலை வழியாக 35 கி.மீட்டரும், இரயிலில் 20 கி.மீ தூரமும் கொண்டது. இந்தியாவில் யுரேனியம் அதிக அளவில் உற்பத்தி செய்யப்பட்ட முதல் சுரங்கங்கள் இங்கு அமைந்துள்ளது. நகரியம் 1965 இல் நிறுவப்பட்டது. மேலும் இது நவீன பள்ளி, டென்னிசு மைதாங்கள் கொண்ட சங்கங்கள், மேலும், ஒரு முழு அளவிலான மருத்துவமனை ஆகியவற்றுடன் அமைக்கப்பட்டது. இங்குள்ள பள்ளி அணுசக்தி மத்திய பள்ளி எனப்படும் பள்ளிகளின் சங்கிலியின் ஒரு பகுதியாக இருந்தது.
# ஜாதுகோரா

## சொற்பிறப்பியல்

"ஜாதுகோரா" அல்லது "ஜாதுகோடா" என்ற பெயர் "ஜாதகோடா" என்ற வார்த்தையிலிருந்து பெறப்பட்டது. இதன் பொருள் உள்ளூர் பழங்குடி மொழியில் 'யானைகளின் நிலம்' என்பதாகும். இது ஒரு காலத்தில் பல ஆசிய யானைகளின் வசிப்பிடமாக இருந்ததாகக் கூறப்படுகிறது. ஆனால் பல சுரங்கங்களும், தொழிற்சாலைகளும் நிறுவப்பட்டப் பின் காலப்போக்கில், அவை வாழ்விட இழப்பு காரணமாக அடர்த்தியான காடுகளுக்குள் சென்றுவிட்டன.
# ஜாதுகோரா

## புள்ளிவிவரங்கள்

2001 ஆம் ஆண்டு இந்திய மக்கள் தொகைக் கணக்கெடுப்புப்படி, நகரத்தின் மக்கள் தொகை 19,003 என்பதாகும். ஆண்கள் 53சதவீதமும், பெண்கள் 47 சதவீதமு இருக்கின்றனர். இதன் சராசரி கல்வியறிவு விகிதம் 72% ஆகும். இது தேசிய சராசரியான 59.5% ஐ விட அதிகமாகும்: ஆண் கல்வியறிவு 80%, பெண் கல்வியறிவு 63%. இங்கு, 12% மக்கள் 6 வயதுக்குட்பட்டவர்கள்.  
இந்நகரம் பல்வேறு தாவரங்களாலும், விலங்கினங்களாலும் செல்வாக்குள்ள பழங்குடி கலாச்சாரத்தால் ஆசீர்வதிக்கப்பட்டுள்ளது. சந்தாளிகள், கோண்டு மக்கள், முண்டாக்கள் மலை காரியா போன்ற சில பழங்குடி பழங்குடியினருக்கும் இந்த இடம் உள்ளது. இந்த இடம் மலைகளாலும், ஆறுகளாலும் சூழப்பட்டுள்ளது. பறவைகளிலும், ஊர்வனவைளிலும், விலங்குளிலும் பல வகைகள் இங்கு காணப்படுகின்றன. இதன் கலாச்சாரம் மேற்கு வங்காளம், ஒடியா, பீகார் ஆகியவற்றின் கலாச்சாரத்தால் மிகவும் பாதிக்கப்பட்டுள்ளது. அவை அண்டை மாநிலமான சார்க்கண்ட்டும் ஒன்றாகும். துர்கா பூஜை, தீபாவளி, மேலும், உள்ளூர் பழங்குடி திருவிழாவான சாத், துசு பர்வா போன்ற பண்டிகைகளில் இங்கு கொண்டாடப்படும் முக்கிய திருவிழாக்கள் ஆகும்.
# ஜாதுகோரா

## சுற்றுலா இடங்கள்

இரங்கினி கோயில் என்பது நகரத்தை இணைக்கும் மாநில நெடுஞ்சாலையின் சாலை ஓரத்தில் அமைந்துள்ள ஒரு பிரபலமான கோயில் ஆகும். இது ஜாதுகோடா சந்தை சதுக்கத்திலிருந்து 2 கி.மீ தூரத்தில் உள்ளது. இந்த கோயில் மாதா இரங்கினிக்கு அர்ப்பணிக்கப்பட்டுள்ளது. ஜம்சேத்பூர் நகரம் உட்பட அருகிலுள்ள இடங்களிலிருந்து இந்த கோவிலுக்கு ஏராளமான பக்தர்கள் வருகைத் தருகின்றனர். ஒரு புராணத்தின் படி, ஒரு உள்ளூர் பழங்குடியினர் ஒரு பழங்குடி சிறுமியை ஒரு அரக்கனைக் கொல்ல தேவி வடிவத்தை எடுத்ததைக் கண்டார். அவர் அந்தப் பெண்ணைப் பின்தொடர முயன்றபோது அவள் காடுகளுக்குள் மறைந்தாள். அதே இரவில் தேவி தனது கனவுகளில் தோன்றி அதே இடத்தில் ஒரு கோவிலைக் கட்டும்படி பணித்தார்.
# ஜாதுகோரா

## யுரேனியச் சுரங்கங்கள்

இந்திய அரசு நிறுவனமான ஜாதுகோரா யுரேனிய நிறுவனத்தின் தலைமையகம் இங்கு அமைந்துள்ளது. 1960களின் பிற்பகுதியில் வளமான யுரேனியத்தாது இருப்பதால் இது நிறுவப்பட்டது. இந்நிறுவனம் அண்மையில் சார்க்கண்டின் நர்வபஹாரில் யுரேனியம் சுரங்க மற்றும் ஆலைத் திட்டத்தை முடித்தது. இந்தியாவின் அணுசக்தி திட்டத்தின் தேவைகளைப் பூர்த்தி செய்ய ஜாதுகுடா யுரேனியச் சுரங்கத்தில் யுரேனியத்தின் போதுமான வளங்கள் அடையாளம் காணப்பட்டுள்ளன. பாட்டின், நர்வபஹார் போன்ற இடங்களில் யுரேனியம் வைப்பு தற்போது எடுக்கப்பட்டு வருகிறது. நர்வபஹார் சுரங்கம், ஜாதுகுடாவிலிருந்து வடமேற்கே 12 கி.மீ தூரத்தில் உள்ளது. நாட்டின் மிக நவீன சுரங்கங்களில் இதுவும் ஒன்றாகும். இச்சுரங்கம் உருசியத் தொழில்நுட்பத்துடன் கட்டப்பட்டது.
# தேவேந்திர குலத்தார்

**தேவேந்திர குலத்தான்** எனப்படுவோர் தமிழகத்தில் வாழுகின்ற ஓர் இனக்குழுவினர் ஆவர். இச்சமூகத்தினர் பள்ளர் இனத்தின் ஒரு பிரிவினராக கருதப்படுகின்றனர். தமிழ்நாடு அரசு இடவொதுக்கீட்டு பட்டியலில், இவர்கள் பட்டியல் பிரிவில் (எண் 17) உள்ளனர். எனவே தேவேந்திர குல வேளாளர் எனும் பெயரால் அழைக்கப்படுகின்றார்கள்.
# தேவேந்திர குலத்தார்

## சொற்பிறப்பு

இவர்கள் தங்களை தேவேந்திரன் வழி வந்தவர்கள் என்கிறார்கள். அதன் காரணமாக இவர்கள் தேவேந்திர குலத்தான் என்று பெயர் பெற்றனர்.
# தேவேந்திர குலத்தார்

## தொழில்

இச்சமூகத்தினர் பொதுவாக விவசாயத்தில் ஈடுபட்டு வருகின்றனர். பண்ணாடிகளில் சிலர் அரசு அல்லது தனியார் வேலைகளில் பணியாற்றுகின்றனர். ஒரு சிலர் வியாபாரத்திலும் ஈடுபடுகின்றனர்.
# தேவேந்திர குலத்தார்

## மக்கள் தொகை

1991 ஆம் ஆண்டு இந்திய மக்கள் தொகை கணக்கீட்டின்படி 50,709 பேர் உள்ளனர் அதில் ஆண்கள் 25, 285 பேரும், பெண்கள் 25425 பேரும் உள்ளனர்
# தேவேந்திர குலத்தார்

## வாழும் பகுதிகள்

இவர்கள் தமிழகத்தில், குறிப்பாக மேற்கு மாவட்டகளில் சேலம், தருமபுரி, கோயம்புத்தூர் ஆகிய பகுதிகளில், அதிக அளவில் வசிக்கின்றனர்.
# பத்துக்காலிகள்

**பத்துக்காலிகள்** (Decapoda) என்பவை ஓடுடைய கணுக்காலி துணைத்தொகுதியில் உள்ள மலக்கோஸ்டிரக்கா வகுப்பில் அடக்கிய வரிசை உயிரினங்களாகும். இந்த வரிசையில் கிரேபிஷ், நண்டுகள், கடல் நண்டுகள், கடல் மற்றும் நன்னீர் இறால் அடங்கியுள்ளன. பெரும்பாலான பத்துக்காலிகள் தோட்டி விலங்குகளாக உள்ளன. இந்த வரிசையில் சுமார் 2,700 பேரினங்களின் கீழ் 15,000 சிற்றினங்கள் உள்ளன. சுமார் 3,300 சிற்றினங்கள் புதைபடிவ இனங்களாக உள்ளன. இவற்றில் பாதி உயிரினங்கள் நண்டுகள் மற்றும் இறால் வகைகளாகும் (சுமார் 3,000 இனங்கள்). அனோமுரா (ஹெர்மிட் நண்டுகள், பீங்கான் நண்டுகள், சிங்கி இறால் (சுமார் 2500 இனங்கள்) ஆகியவை மீதமுள்ளவற்றில் பெரும்பகுதியை உருவாக்குகின்றன. ஆரம்பகால புதைபடிவ பத்துக்காலிகள் டெவோனியன் கால*பேலியோபேலிமான் ஆகும்* .
# பத்துக்காலிகள்

## உடற்கூறியல்

பத்துக்காலிகளில் சுமார் 38 இணை உறுப்புகள் காணப்படுகின்றன. பத்துக்காலி எனும் இந்தப் பெயரானது கிரேக்க வார்த்தையான (, ** , "பத்து"), மற்றும் , *-pod*, "கால்") தோன்றியது. இந்த பத்து உறுப்புகள் கால்களாக கருதப்படுகின்றன. இவை மார்புகண்டத்தின் கடைசி ஐந்து கண்டங்களில் காணப்படும். இவைநடக்கும் கால்கள் எனப்படுகின்றன. பல பத்துக்காலிகளில், இவற்றில் ஓர் இணைக்கால்கள் நன்கு வளர்ச்சியடைந்து இடுக்கிப்போன்று காணப்படும். இவை கீலே என்று அழைக்கப்படுகின்றன. இந்த கால்கள் இடுக்கிக்கால்கள் (கெல்லிபீடுகள்) என அழைக்கப்படுகின்றன. இந்த நடக்கும்காளுக்கு முன்னால் மூன்று இணைதுருவுத்தாடை உதடுகள் உள்ளன. இவை உணவூட்டத்தில் உதவி புரிகின்றன. இதனுடைய தலைப்பகுதியில் ஐந்து இணை உறுப்புகள் உள்ளன. இவை வாயுறுப்புகள், உணர்கொம்பு, உணர்நீட்சி முதலியன. அடிவயிற்றில் மேலும் ஐந்து ஜோடி இணை உறுப்புகள் உள்ளன. இவை நீந்தும்கால்கள் என்று அழைக்கப்படுகின்றன. வால்கால்கள் என்று அழைக்கப்படும். கடைக் கண்டத்தில் ஓர் இணை உறுப்பு உள்ளது. இது வால்கூர்நீட்சியுடன் விசிறி போன்று காணப்படும்.
# பிரேமானந்தா தத்தா

**பிரேமானந்தா தத்தா** (Premananda Dutta) இவர் ஓர் வங்காள புரட்சியாளரும், இந்தியாவில் பிரித்தானிய அரசாங்கத்திற்கு எதிரான சிட்டகாங் கிளர்ச்சியுடன் இணைந்த இந்திய சுதந்திர போராட்ட ஆர்வலருமாவார்.
# பிரேமானந்தா தத்தா

## ஆரம்ப கால வாழ்க்கை

இவர் பிரித்தானிய இந்தியாவில் சிட்டகொங்கில் (சட்டகிராம்) தற்போதைய வங்காளதேசத்தில் பிறந்தார். இவரது தந்தை ஹரிஷ் சந்திர தத்தா பிரம்ம சமாஜத்தின் ஆச்சாரியர் ஆவார். சிட்டகொங் கல்லூரியிலிருந்து தேர்ச்சி பெற்ற பின்னர், சிட்டகொங் துறைமுகத்தில் துறைமுக தடுப்பு அதிகாரியாகச் சேர்ந்தார். தேசபந்து சித்தரஞ்சன் தாஸின் அழைப்பில் இவர் தனது வேலையை விட்டுவிட்டு ஒத்துழையாமை இயக்கத்தில் பங்கேற்றார். பின்னர் இதற்காக சிறையில் அடைக்கப்பட்டார். பிரிட்டிசாரின் அட்டூழியங்களுக்கு எதிராக தேயிலைத் தோட்டத் தொழிலாளர்களின் இயக்கத்திற்கு ஆதரவாக அசாம் வங்க இரயில்வேயின் வேலைநிறுத்தத்திலும் இவர் தீவிரமாக பங்கேற்றார். இத்தகைய தேசியவாத அரசியல் நடவடிக்கைகளுக்காக இவர் பல முறை சிறைக்குச் சென்றார். 1923 ஆம் ஆண்டில், தத்தா இவர் சிட்டகாங் நகரில் ஒரு உடற்பயிற்சி கூடத்தையும், ஒரு சங்கத்தையும் உருவாக்கினார். இது உண்மையில் சுதந்திர போராளிகளின் ரகசிய குகையாக செயல்பட்டது.
# பிரேமானந்தா தத்தா

## புரட்சிகர நடவடிக்கைகள்

1930 ஆம் ஆண்டில் இவர் சிட்டகொங் பிராந்தியத்தில் சூர்யா சென் தலைமையிலான ஆயுதப் புரட்சியால் ஈர்க்கப்பட்டார். இவர் மூத்த ஆர்வலர் அனந்த சிங்கின் பள்ளி நண்பராக இருந்ததால், அவரது வழிகாட்டுதலுடன் புரட்சிகர நடவடிக்கைக் குழுவில் சேர்ந்தார். முக்கியமாக இவர் ஆயுதங்களை வைத்திருக்கவும், வெடிகுண்டுகளை பாதுகாப்பாக வைக்கவும், காவல்துறை உளவுத்துறையின் கண்ணிலிருந்து மறைக்கவும் செய்தார். இதற்கிடையில், புலனாய்வுக் கிளையின் ஒரு துணை ஆய்வாளரான, பிரபுல்லா சக்ரவர்த்தி என்பவர் அனந்த சிங்கைப் பிடித்துவைத்து புரட்சிகரக் குழுவின் திட்டங்களில் இடையூறு ஏற்படுத்தினார். பழிவாங்கும் நோக்கத்துடன் இவர், பிரபுல்லாவுடன் நட்பு கொண்டு, மே 24, 1924 அன்று சிட்டகொங் பால்டன் புலத்தில் அவரைச் சந்தித்து ஒரு சுழல் கைத்துப்பாக்கியால் கொன்றார்.
# பிரேமானந்தா தத்தா

## விசாரணை

பிரபுல்லா தான் இறப்பதற்கு முன் துணை ஆய்வாளர் இராவ் பகதூர் சதீஷ் ராய் என்பவரிடம் மரண வாக்குமூலம் அளித்தார். ஆனால் நீதிமன்றத்தில் விசாரணை நேரத்தில் பார் அட் லா ஜதிந்திர மோகன் செங்குப்தா இவரது தரப்பு வாதங்களை எடுத்துரைத்தார். குறுக்கு விசாரணையில், இவர் குற்றவாளி அல்ல என்று உறுதிப்படுத்தப்படது. கொல்கத்தா உயர்நீதிமன்றத்தின் மேல்முறையீட்டு வழக்கில் இவர் விடுவிக்கப்பட்டார்.
# பிரேமானந்தா தத்தா

## இறப்பு

இவர் மீண்டும் நம்பர் 1 வங்காள கட்டளைச் சட்டத்தில் கைது செய்யப்பட்டு சிறைக்குள் அனுப்பப்பட்டார். சிறை வாழ்க்கையில் இவர் சிறை அதிகாரத்தின் அலட்சியம், சித்திரவதை காரணமாக மனதாலும், உளவியலாகவும் தாக்கப்பட்டார். சிகிச்சைக்காக அரசாங்கம் இவரை ராஞ்சியை அனுப்பியது. அங்கு இவர் இறந்தார்.
# முகம்மத் ஆசிக்

**முகம்மத் ஆசிக்** ஓர் உலக சாதனை படைத்தவர் மற்றும் ஓர் இந்தியா சிறுமுது அறிஞர். இவர் தனது ஆறு வயதில் உலக வரைபடத்தை நினைவில் வைத்தார். இவர் ஒரு சொற்பொழிவாளர் மற்றும் ஊக்கமளிக்கும் பேச்சாளர்.
# முகம்மத் ஆசிக்

## வாழ்க்கை

### குழந்தைப் பருவம்

ஆசிக் 2004 ஆம் ஆண்டு ஜனவரி 25 அன்று இந்தியா மாநிலமான தமிழ்நாட்டின் மதுரையில் பிறந்தார். இவர் தனது ஆறாவது வயதில் 195 நாடுகளை வெற்று உலக வரைபடத்தில் மூன்று நிமிடங்களில் சுட்டிக்காட்டி உலக சாதனை படைத்தார்.
# முகம்மத் ஆசிக்

## வாழ்க்கை

### சாதனைகள்

உலக சாதனை சான்றிதழ்கள் மற்றும் செய்தி கட்டுரைகளில் இவருக்கு "புகைப்பட நினைவகம்" என முடிசூட்டப்பட்டார். இவர் அகில இந்திய சொற்பொழிவு போட்டிகளில் நான்கு வயதிலிருந்தே கலந்துக் கொண்டு பரிசுகளை வென்றுள்ளார். போகோ தொலைக்காட்சி இந்தியாவின் மும்பையில் நடத்திய போகோ அமேசிங் கிட்ஸ் விருதுகள் 2011 இல் இவருக்கு "ஜீனியஸ்" பட்டம் வழங்கப்பட்டது. இவர் பல்வேறு பார்வையாளர்களுக்கு ஊக்கமளிக்கும் உரைகளை வழங்கி வருகிறார். மேலும் இவர் ஏழு வயதிலிருந்தே சர்வதேச ஒத்துழைப்பு மற்றும் மேம்பாட்டுக்காக பணியாற்ற ஊக்கமளித்து வருகிறார்.
# முகம்மத் ஆசிக்

## வாழ்க்கை

### சமாதான செயல்பாடு

ஆசிக் உலக சமாதான நடவடிக்கைகளை ஈடுப்பட்டார். இதன் காரணமக இவர் சர்வதேச அமைதி மற்றும் பொருளாதார மேம்பாட்டு அமைப்பை நிறுவினர்.
# அங்கித் ராச்பூத்

**அங்கித் சிங் ராச்பூத் (Ankit Singh Rajpoot)** (பிறப்பு: டிசம்பர் 4, 1993) ஓர் இந்தியத் துடுப்பாட்ட வீரர் ஆவார். இவர் 2013-13 ரஞ்சிக் கோப்பை<nowiki/>யில் அறிமுகமானார் உத்தரபிரதேச அணிக்காக விளையாடுகிறார். இவருடைய முதல் தொடரில் 7 போட்டிகளில் 18 சராசரியாக 31 விக்கெட்டுகளை வீழ்த்தினார். ராஜஸ்தான் ராயல்ஸ் அணிக்காக இந்தியன் பிரீமியர் லீக்கிலும் விளையாடுகிறார்.  
சூலை 2018 இல் 2018–19 துலீப் கோப்பைக்கான இந்தியா பச்சை அணியில் இடம் பெற்றார். 2018 டிசம்பரில், 2018 ஏ.சி.சி வளர்ந்து வரும் அணிகள் ஆசியா கோப்பைக்கான இந்திய அணியில் இடம் பெற்றார்.
# அங்கித் ராச்பூத்

## இந்தியன் பிரீமியர் லீக்

2013 இல் சென்னை சூப்பர் கிங்ஸ் அணியில் இடம்பெற்று மும்பை இந்தியன்ஸ் அணிக்கு எதிராக முதல் போட்டியில் விளையாடினார். அந்த போட்டியில் முதல் நிறைகளில் ரிக்கி பாண்டிங் வீழ்த்தினார்.
# மனோஜ் குமார் பாண்டே

**கேப்டன் மனோஜ் குமார் பாண்டே** (பரம் வீர் சக்கரம்) (**Manoj Kumar Pandey**), (25 சூன் 1975 – 3 சூலை 1999) இந்திய இராணுவ அதிகாரியும், இராணுவத்தின் மிக உயரிய பரம் வீர் சக்கரம் விருதை பெற்றவரும் ஆவார். கோர்க்கா ரைபிள்ஸ் படையணியில் அதிகாரியான கேப்டன் மனோஜ் குமார் பாண்டே 1999 கார்கில் போரில் வீரதீரத்துடன் போராடியமைக்காக 1999-இல் இவருக்கு இந்தியக் குடியரசுத் தலைவரின் பரம் வீர் சக்கரம் விருது வழங்கப்பட்டது. இவர் புனேவில் தேசிய பாதுகாப்பு அகாதமியில் பட்டப்படிப்பு பயின்றவர். இவர் 1997-இல் கோர்க்கா ரைபிள்ஸ் படையணியின், 11-வது பிரிவின் அதிகாரியாகப் பொறுப்பேற்றவர்.
# மனோஜ் குமார் பாண்டே

## கார்கில் போர்

1999-ஆம் ஆண்டு மே மாத துவக்கத்தில் கார்கில் மலைகளில் பாகிஸ்தானியப் படைகளின் நடமாட்டம் அறியப்பட்டது. அவ்வமயம் கேப்டன் மனோஜ் குமார் பாண்டேவின் கோர்க்கா ரைபிள்ஸ் அணியின் 11-வது படையணி, கார்கில் போர்களத்திற்கு அனுப்பி வைக்கப்பட்டது. இவரது படையணி கார்கில் மலையில் ஜுபார் சிகரத்தைக் கைப்பற்றியது. பாகிஸ்தானிய படைகளின் குண்டு வீச்சால் பலத்த காயம் அடைந்த கேப்டன் மனோஜ் குமார், தன் படையணிகளுக்கு ஊக்கம் கொடுத்துக் கொண்டே தீரமுடன் போராடி பாகிஸ்தானிய நிலைகள் மீது மீது குண்டு வீசி பாகிஸ்தானியப் படைகளை கொன்றழித்தார். இறுதியில் போரின் போது பலத்த காயங்களால் வீரமரணமடைந்தார்.
# மனோஜ் குமார் பாண்டே

## இதனையும் காண்க

- பரம் வீர் சக்கரம் விருது பெற்றவர்கள்
- கார்கில் போர், 1999
# கிருச்ணமாச்சாரி சீனிவாசன்

**கிருச்ணமாச்சாரி சீனிவாசன்** (பிறப்பு 18 சனவரி 1966) ஒரு இந்திய துடுப்பாட்ட நடுவர் அவர் இருபத்தி ஏழு முதல் தரத் துடுப்பாட்டம், இருபத்தி ஒரு பட்டியல் அ மற்றும் ஒன்பது இருபது20 போட்டிகளில் நடுவராக செயல்பட்டுள்ளார். இவர் தமிழ்நாடு அணிக்காக பட்டியல் அ போட்டிகளில் விளையாடியுள்ளார்.
# விஷ்ணு கணேஷ் பிங்களே

**விஷ்ணு கணேஷ் பிங்களே** (Vishnu Ganesh Pingle) (சனவரி 1888 - 16 நவம்பர் 1915) இவர் ஓர் இந்திய புரட்சியாளரும், கதர் கட்சியின் உறுப்பினருமாவார். இவர் கதர் சதித்திட்டத்தில் பங்கு வகித்ததற்காக லாகூர் சதி விசாரணையைத் தொடர்ந்து 1915 இல் தூக்கிலிடப்பட்டவர்களில் ஒருவராவார்.
# விஷ்ணு கணேஷ் பிங்களே

## ஆரம்ப கால வாழ்க்கை

இவர் 1888 ஆம் ஆண்டில் மும்பை மாகாணத்தின் புனா மாவட்டத்திற்கு அருகிலுள்ள தாலேகான் தம்தேரே என்ற மராத்தி பிராமண குடும்பத்தில் பிறந்தார். ஒன்பது உடன்பிறப்புகளில் இளையவரான இவர், ஒரு அன்பான குடும்பத்தில் வளர்ந்தார். ஒன்பது வயதில் தலேகான் தபாதேவிலுள்ள தொடக்கப்பள்ளியில் அனுமதிக்கப்பட்டார். 1905 ஆம் ஆண்டில், இவர் புனாவில் உள்ள மகாராட்டிர வித்யாலயாவில் சேர்ந்தார். அந்த நேரத்தில் அது மும்பை பல்கலைக்கழகத்துடன் இணைக்கப்பட்டது. இவர் இந்திய விடுதலை இயக்கத்தால் ஈர்க்கப்பட்டு, விநாயக் தாமோதர் சாவர்க்கரின் கீழ் இயக்கத்தில் தீவிரமாக பங்கேற்றார். இருப்பினும், நிதி பற்றாக்குறை காரணமாக மகாராட்டிர வித்யாலயா மூடப்பட்டதைத் தொடர்ந்து இவர் 1908 இல் தலேகோன் தபதேவிலுல்ள்ள் சமார்த்த வித்யாலயாவுக்கு மாற்றப்பட்டார். இருப்பினும், தேசியவாத இயக்கத்தில் இவரது ஆரம்பகால ஈடுபாடு ஒரு நீடித்த முத்திரையை விட்டுச் சென்றது.  
1910 ஆம் ஆண்டில், சமார்த்த வித்யாலயாவும் பிரித்தானிய அரசாங்கத்தால் மூடப்பட்டது. இவர் மும்பைக்குச் சென்று கோவிந்தராவ் பொட்டாரின் முன்னோடி ஆல்காலி வேலைகளில் மாகிமில் வேலை பார்த்தார். திரு. பொட்டார் ஒரு தேசியவாதியாகவும், வெடிபொருட்களில் நிபுணராகவும் இருந்தார். தேசியவாதக் குழுவைச் சேர்ந்த அவர், இவரை தனது கூட்டாளிகளுக்கு அறிமுகப்படுத்தினார். அவர்களில் ஒருவர் வசாய் நகரைச் சேர்ந்த வழக்கறிஞர் ஹரி லட்சுமண் பாட்டீல் என்பவராவார். அவருடன் இவர் நெருங்கிய நட்பைக் கொண்டிருந்தார். யப்பானிய கைத்தறித் தொழிலால் ஈர்க்கப்பட்ட சுதேசி இயக்கத்தின் உச்சத்தில், இவர் தனது சொந்த சிறிய சுதேசி தறியை லாத்தூருக்கு அருகிலுள்ள அவுசா என்ற இடத்தில் தொடங்கினார் . இருப்பினும், ஒரு பொறியாளராக இருக்க வேண்டும் என்பதே இவரது லட்சியமாக இருந்தது. அமெரிக்காவில் இருந்தபோது, இவர் கதர் கட்சியுடன் தொடர்பு கொண்டு அதன் தீவிரமான தொழிலாளி ஆனார். முதலாம் உலகப் போர் ஐரோப்பாவில் ஆரம்பமானபோது, ஜெர்மனியர்கள், ஐரோப்பாவில் பெர்லின் குழுவிற்கும், அமெரிக்காவில் உள்ள கதரியக்கம் ஆகியவற்றுக்கு இடையே இந்தியாவில் ஒரு கிளர்ச்சியை முயற்சிக்கும் திட்டங்கள் தொடங்கின.
# விஷ்ணு கணேஷ் பிங்களே

## கதர் சதி

பெர்க்லியின் கலிபோர்னியா பல்கலைக்கழகத்தில் கதர் உறுப்பினர்களின் ( கர்த்தார் சிங் சரபா போன்றவர்கள்) நிறுவனத்தில் சத்யன் பூஷண் சென் ( ஜதின் முகர்ஜியின் தூதர்) போன்றோரை இவர் தெரிந்து வைத்திருந்தார். கதர் சதித்திட்டத்தின் ஒரு பகுதியாக, இந்திய விடுதலைப் போராட்டத்தில் புரட்சிகர இயக்கங்களுடன் தொடர்பை பலப்படுத்தும் பணியாக, சத்யன் பூஷண் சென், கர்த்தார் சிங் சரபா, ஒரு தொகுதி சீக்கிய புரட்சியாளர்கள் ஆகியோருடன் இவரும் 1914 அக்டோபர் இரண்டாம் பாதியில் அமெரிக்காவிலிருந்து எஸ்.எஸ். சலாமின் அவர்களின் ஒத்துழைப்புக்காக டாக்டர் சுன் இ சியனைச் சந்தித்தனர். டாக்டர் சுன் ஆங்கிலேயர்களை அதிருப்தி செய்யத் தயாராக இல்லை. சத்யனும் கட்சியும் இந்தியாவுக்குப் புறப்பட்ட பிறகு, தகால் ஆத்மராம் கபூர், சந்தோஷ் சிங் மற்றும் சிவ் தயால் கபூர் ஆகியோரை தேவையான ஏற்பாடுகளுக்காக பாங்காக்கிற்கு அனுப்பினார்.
# விஷ்ணு கணேஷ் பிங்களே

## விசாரணையும் மரணதண்டனையும்

இவரும், கர்த்தார் சிங் சரபா, ஹர்னம் சிங் மற்றும் பாய் பரமநந்த் உள்ளிட்ட பல கடாரியர்கள் ஏப்ரல் 1915 இல் லாகூர் சதி விசாரணையில் இந்திய பாதுகாப்புச் சட்டம் 1915 இன் கீழ் அமைக்கப்பட்ட சிறப்பு தீர்ப்பாயத்தால் பிப்ரவரி சதித்திட்டத்தில் தங்கள் பாத்திரங்களுக்காக விசாரிக்கப்பட்டனர். கர்த்ர் சிங்குடன் 1915 நவம்பர் 16 அன்று லாகூர் மத்திய சிறையில் தூக்கிலிடப்பட்டபோது இவரும் தூக்கிலிடப்பட்டார்.
# விஷ்ணு கணேஷ் பிங்களே

## மரபு

மத்திய மும்பை புறநகர்ப் பகுதியான சின்ச்போக்லியில் ஒரு தெருவிற்கு இவரது பெயரிடப்பட்டது.  
இவரது பேத்தி ரஜனி பாட்டீல் ஒரு அரசியல்வாதி ஆவார். அவர் இந்திய நாடாளுமன்ற உறுப்பினராக பணியாற்றியுள்ளார்.
# சஞ்சய் குமார்

**சுபேதார்** **சஞ்சய் குமார்** (பரம் வீர் சக்கரம்) (பிறப்பு 3 மார்ச் 1976) இந்திய இராணுவத்தின், ஜம்மு காஷ்மீர் ரைபிள்ஸ், 13-வது படையணியின் வீரராக 1999 கார்கில் போரில் இவர் காட்டிய வீர தீர செயல்களுக்காக இந்தியக் குடியரசுத் தலைவரின் இராணுவத்தினருக்கு வழங்கப்படும் மிக உயரிய பரம் வீர் சக்கரம் விருது 1999-ஆம் ஆண்டில் வழங்கப்பட்டது.
# சஞ்சய் குமார்

## இதனையும் காண்க

- பரம் வீர் சக்கரம் விருது பெற்றவர்கள்
# விக்கிரம் பத்ரா

கே. ஆர். நாராயணனிடமிருந்து பரம் வீர் சக்கரம் விருது பெறும் கேப்டன் விக்ரம் பத்ராவின் தந்தை]]  
**கேப்டன் விக்ரம் பத்ரா** (**Captain Vikram Batra**), (9 செப்டம் 1974 – 7 சூலை 1999) இந்தியப் படைத்துறைக் கல்விக்கூடட்டில் போர்க் கல்வி மற்றும் பயிற்சி முடித்த விக்ரம் பத்ரா இந்திய இராணுவத்தின் ஜம்மு காஷ்மீர் ரைபிள்சின் 13 படையணியில் இராணுவ அதிகாரியாக பணியில் சேர்ந்தார். இவர் ஜம்மு காஷ்மீர் மாநிலத்தின் பாரமுல்லா மாவட்டத்தின் சோப்பூரில் பணியாற்றிக் கொண்டிருந்த போது, 1999-ஆம் ஆண்டில் நடைபெற்ற கார்கில் போரில், பாகிஸ்தானிய படைகளுக்கு எதிராக வீர தீரமாக போரிட்டு, பாக்கித்தானியப் படைத்தளங்களான 5140, 4875 மற்றும் 4875-ஐ கைப்பற்றி வீரமரணமடைந்தார். இவரது இறப்பிற்குப் பின், இவருக்கு இந்திய இராணுவத்தின் மிக உயரிய பரம் வீர் சக்கரம் விருது வழங்கப்பட்டது.  
2023 ஆம் ஆண்டு நேதாஜி ஜெயந்தி விழாவில், பெயரிடப்படாத 21 அந்தமான் நிக்கோபார் தீவுகளுக்கு பரம் வீர் சக்ரா விருது பெற்ற 21 வீரர்களின் பெயரை சூட்டுவதாக இந்திய அரசு அறிவித்தது. இதன்பொருட்டு விக்ரம் பத்ரவின் பெயரில் **பத்ரா தீவு** என ஒரு தீவுக்கு பெயரிடப்பட்டுள்ளது.
# சாவித்திரி கனோல்கர்

**சாவித்திரிபாய் கனோல்கர்** (**Savitri Bai Khanolkar**) (இயற்பெயர் **Eve Yvonne Maday de Maros**, 20 சூலை 1913 – 26 நவம்பர் 1990) சாவித்திரி கனோல்கர் ஒரு ஓவியரும் ஆவார்.  
கேப்டன் விக்ரம் இராம்ஜி கனோல்கர் சுவிட்சர்லாந்தில் இராணுவப் பயிற்சி மேற்கொண்டிருந்த போது, 1932-இல் சாவித்திரிபாயை மணந்து கொண்டார்.
1947-இல் இந்திய விடுதலைக்குப் பின்னர், மேஜர் ஜெனரல் ஹிரா லால் அடல் வேண்டுகோளின் பேரில், போர்க் காலத்தில் மற்றும் அமைதிக் காலத்தில் இராணுவத்தினரின் வீர தீர செயல்களுக்காக வழங்கும் பரம் வீர் சக்கரம், அசோகச் சக்கரம் போன்ற விருதுகளை வடிவமைக்க கேட்டுக் கொள்ளப்பட்டார்.  
தற்செயலாக இவர் வடிவமைத்த முதல் பரம் வீர் சக்கரம் விருது, இவரது மூத்த மகள் குமுதினியின் கணவரின் அண்ணனான சோம்நாத் சர்மாவிற்கு 1947-இல் வழங்கப்பட்டது.
# குஜிலியம்பாறை வட்டம்

**குஜிலியம்பாறை வட்டம்** தமிழ் நாடு மாநிலத்தில் திண்டுக்கல் மாவட்டத்தில் உள்ள ஒரு வட்டம் ஆகும். குஜிலியம்பாறை திண்டுக்கல் நகரிலிருந்து 44 கி.மீ. தூரத்தில் உள்ளது. இதன் கீழ் 24 வருவாய் கிராமங்கள் அமைந்துள்ளன. இவ்வட்டத்தில் குஜிலியம்பாறை ஊராட்சி ஒன்றியம் உள்ளது.  
இருப்பிடம்:குஜிலியம்பாறை வட்டம், தமிழ்நாடு, இந்தியா  
அமைவிடம்:10°67′97″N 78°11′28″E  
மாவட்டம்:திண்டுக்கல்
வட்டம்: குஜிலியம்பாறை குஜிலியம் பாறை வட்டம் தமிழ் நாட்டிலேயே வரடசி யான வட்டங்களில் ஒன்றாகும் மாணாவாரி விவசாயமே இங்கு அதிகளவில் நடக்கிறது
# பிழல

**பிழல** (மலையாளம் : പിഴല) என்பது கேரளத்தின், கொச்சிக்கு அருகில் பெரியாறாறால் சூழப்பட்ட ஒரு தீவு ஆகும். இது கேரளத்தின், எர்ணாகுளம் மாவட்டம், கண்ணையனூர் வட்டம், கடமக்குடி கிராம பஞ்சாயத்தில் உள்ளது. பிழல என்ற பெயர் போர்த்துகீசிய சொற்களான *பாஸ் நா இல்ஹாவிலிருந்து* உருவானது, இதன் பொருள் 'அமைதித் தீவு'. கி.பி 1341 இல் பெரியாறில் உருவான பெரும் வெள்ளம் காரணமாக பிழல தீவு இயற்கையாகவே உருவானது, இந்த வெள்ளிமானது பண்டைய உலகின் மிகப் பெரிய துறைமுகங்களில் ஒன்றான. முசிறித் துறைமுகத்தை (இன்றைய கொடுங்கல்லூருக்கு அருகில் ) மூழ்கடித்தது.
# பிழல

## வரலாறு

### 1341–1541

1341 இல், பெரியாறில் ஏற்பட்ட பெரு வெள்ளம் முசிறி துறைமுகத்தை அழித்தது. புதிய துறைமுகம் பல தீவுகளுடன் கொச்சியில் உருவாக்கப்பட்டது. போர்த்துகீசிய படையெடுப்பு காலத்தில் இந்த தீவுக்கு பெயர் உண்டானது.
# பிழல

## வரலாறு

### 1741-1941

1859 ஆம் ஆண்டில், தி விகாரியேட் ஆஃப் வெராபோலியின் உத்தரவின் காரணமாக பேராயர் பெர்னார்டோ (கியூசெப்) பாசினெல்லி, ஒ.சி.டி, ஒ.சி.டி கத்தோலிக்க சமயப் பணியாளர்கள் பிழலவில் முதல் பள்ளியை (பள்ளிக்கூடம்) கட்டினர்
# பிழல

## நிலவியல்

பிழல வண்டல் மண்ணால் ஆனது. கி.பி 1341 இல் பெரியாற்றில் ஏற்பட்ட வெள்ள காலத்தில் மணலாலும், சேற்றாலும் வண்டல் உருவானது. பிழல கொச்சியின் வடக்குப் பக்கத்திலும் கார்மலைட் மிஷனரிகளின் பழைய தலைமையகமான வரபுழாவின் தெற்குப் பக்கத்திலும் அமைந்துள்ளது. இந்த தீவு பெரியாறால் சூழப்பட்டுள்ளது. தீவின் பெரும்பகுதி ஈரமான நிலம் பொக்காலி நெல் கழனிகாளாக உள்ளது. பிழல தீவானது தென் பிரதான நிலமும், "பாலியமுருத்" என்று அழைக்கப்படும் வடக்கு பிரதான நிலமும் உள்ளடக்கியது.
# பிழல

## கலாச்சாரம்

ஜெர்ரி அமல்தேவ் தனது சிறுவயது நாட்களில் பிழலவில் தங்கியிருந்தார். அவரது மாமா எப்ஆர். ஜோசப் மூன்ஜப்பிலி பிழலாவில் உள்ள புனித பிரான்சிஸ் சேவியர் தேவாலய திருச்சபை பாதிரியாராக இருந்தார்  
2010 இக்கு முன்னர், பிழலவில் இரண்டு வார்டுகள் மட்டுமே இருந்தன, ஒன்று பிழல தெற்கு மற்றொன்று பிழல வடக்கு. பிழல வடக்கு வார்டில் பாலியம் துருத்தும் சேர்க்கப்பட்டது.
# பில்லவா

**பில்லவா** (*Billava*) எனப்படுவோர் மாநிலங்களான கர்நாடகம் மற்றும் தமிழ்நாடு பகுதிகளில் வாழுகின்ற ஒரு துளு சாதியினர் ஆவார். தமிழ்நாடு அரசு இடவொதுக்கீட்டு பட்டியலில், இவர்கள் பிற்படுத்தப்பட்ட பிரிவில் உள்ளனர்.
# பில்லவா

## சொற்பிறப்பு

பில்லவா என்பது துளு ராணுவ அதிகாரிகளுக்கு
வழங்கப்பட்ட பெயர்கள் ஆகும்
# பில்லவா

## தொழில்

இவர்களின் ஆதித் தொழிலே பனை மரம் ஏறுவதும், கள் இறக்குவதும் ஆகும்
# பில்லவா

## வாழும் பகுதிகள்

இவர்கள் கர்நாடகத்தில், குறிப்பாக கடற்கரை கர்நாடகம் பகுதிகளான மடிக்கேரி, தீர்த்தஹள்ளி, மஞ்சராபாத் ஆகிய இடங்களில் , அதிக அளவில் வசிக்கின்றனர்.
# புலிக்குன்னு

**புலிக்குன்னு** அல்லது **புலிங்குன்னு** (**Pulincunnoo** அல்லது **Pulinkunnoo**) என்பது இந்திய மாநிலமான கேரளத்தில் உள்ள ஆலப்புழை மாவட்டத்தின் குட்டநாடு பகுதியில் உள்ள ஒரு தீவு கிராமமாகும். புலின்குன்னூவில் பாயும் பம்பை ஆறானது குட்டநாட்டில் உள்ள சுற்றுலா படகு வீடு நடத்துநர்கள் மிகவும் விரும்பும் பாதைகளில் ஒன்றாகும். கேரளத்தின் புகழ்பெற்ற உப்பங்கழிகள், ஏரிகள், ஈரநிலங்கள், கால்வாய்கள் ஆகியவற்றறின் வலையமைப்போடு, பல தீவுகளின் ஒரு பகுதியாக இந்த கிராமம் உள்ளது. ஆண்டுதோறும் அக்டோபர்-நவம்பர் மாதங்களில் நடைபெறும் இராஜீவ் காந்தி கோப்பை பாம்பு படகுப் போட்டியில் புலின்குன்னு குறிப்பிடத்தக்கதாகும்.
# புலிக்குன்னு

## கல்வி

இந்த கிராமத்தில் நூறாண்டுக்கும் மேற்பட்ட பழமையான பள்ளிகளும், கல்லூரிகளும் உள்ளன. புலிங்கன்னூவில் உள்ள புனித ஜோசப் மேல்நிலைப்பள்ளி 118 ஆண்டுகளுக்கும் பழமையான முக்கியமான கல்வி நிறுவனங்களில் ஒன்றாகும். இந்தப் பள்ளி&nbsp; கூடைப்பந்து விளையாட்டில் பல ஆளுமைகளை உருவாக்கியதற்காக அறியப்படுகிறது, இவர்கள் மாநிலத்தின் சார்பாகவும் நாட்டின் சார்பாகவும் விளையாடியுள்ளனர். எம். வி. பைலி (கொச்சின் பல்கலைக்கழகத்தின் முன்னாள் துணைவேந்தர்), பி டி மேத்யூ காஞ்சிகல் பழயாச்சிராயில் (முன்னாள் நீதிபதி), கேலிசித்திரக் கலைஞர் டாம்ஸ் (போபனம் மோலியம்), பி. டி. மேத்யூ சத்தம்பரம்பில் (பெங்களூரு கிறிஸ்து பல்கலைக்கழகத்தின் தற்போதைய துணைவேந்தர்) போன்றவர்கள் இந்த பள்ளியின் குறிப்பிடத்க்க முன்னாள் மாணவர்கள். கொச்சின் அறிவியல் மற்றும் தொழில்நுட்பப் பல்கலைக்கழத்தின் கீழ் உள்ள கொச்சின் பல்கலைக்கழக குட்டநாடு பொறியியல் கல்லூரி இந்தப் பகுதியில் உள்ள ஒரு பிரபலமான பொறியியல் கல்லூரி ஆகும். கிராமத்தின் புகழ்பெற்ற பிற கல்வி நிறுவனங்கள் சிறுமலர் மகளிர் உயர்நிலைப்பள்ளி புலின்குன்னூ, அமலோல்பாவா துவக்கபள்ளி, புனித மேரிஸ் ஐ.டி.சி, கே. இ. கார்மல் ஐ.சி.எஸ்.இ பள்ளி ஆகியவை ஆகும். இந்த கிராமத்திற்கு குட்டநாடு மற்றும் அதைச் சுற்றியுள்ள மாணவர்கள் படிக்க வருகிறார்கள்.
# புலிக்குன்னு

## மக்களும் வாழ்க்கையும்

புலின்குன்னின் மக்களில் பெரும்பாலானவர்கள் விவசாயிகளும், மீனவர்களும் ஆவர். ஒரு சிலர் தங்கள் மூதாதையர் வீடுகளை சுற்றுலா இல்லங்களாக மாற்றியுள்ளனர். இந்த கிராமத்தில் அனைத்து சமய விழாக்களையும் கொண்டாடுகின்றன. புனித மேரி தேவாலயத்தின் ஆண்டு விழாவுக்கு தொலைதூரத்திலிருந்து பக்தர்கள் வருகின்றனர். இந்த தேவாலயம் தமிழ்த் திரைப்படமான விண்ணைத்தாண்டி வருவாயா படத்தில் இடம்பெற்றுள்ளது, மேலும் இந்த கிராமத்தின் பின்னணியில் பல மலையாளத் திரைப்படங்கள் எடுக்கபட்டுள்ளன.  
இந்த கிராமத்தில் பல கள்ளுக் கடைகள் உள்ளன, மேலும் வாத்து வளர்ப்பு ஒரு இலாபகரமான தொழிலாக செய்யப்படுகிறது. இங்குள்ள கூட்டுக் குடும்பங்களைச் சேர்ந்த பலர் நகரங்களுக்கு குடிபெயர்ந்துள்ளனர். இங்கு உள்ள கம்பீரமான பாரம்பரிய கேரள வீடுகளில் பெரும்பாலானவை 1800 களின் முற்பகுதியில் இருந்தன.
# புலிக்குன்னு

## சுற்றுலா

திருவிதாங்கூர் மலையாளிகளின் வாழ்க்கை முறையின் ஒரு பகுதியான உப்பங்கழிகள் நிறைந்த இப்பகுதியில், நீங்கள் ஓய்வுக்காக வந்தால் இந்த கிராமம் சிறந்த அனுபவமாக இருக்கும். ஒரு நாள் அல்லது பல நாட்களை இங்கு செலவிடலாம். உள்ளூர் மக்களுடன் அரட்டை அடிப்பது, உள்ளூர் சந்தையைப் பார்வையிடுவது, கிராம மையத்தில் பொழுது போக்குவது, அமைதியாக பாயும் ஆற்றில் கால்களை நனைத்து அமர்ந்திருப்பது, ஆழமற்ற பாதுகாப்பான நீரில் குளிப்பது, தேவாலயங்கள், கோயில்கள், கலாச்சார காட்சிகளைக் காணுதல். கொன்டியாடாவில் உள்ள உயர் தொழில்நுட்ப படகு துறை முக்கிய சுற்றுலா தலமாகும்.
# புலிக்குன்னு

## எப்படி அடைவது

கோர்ஜியஸ் ஏசி சாலையில் இருந்து 2 கி.மீ தூரத்தில் ஆலப்புழாவுக்கும் சங்கனாச்சேரிக்கும் இடையில் புலிங்குன்னு அமைந்துள்ளது. பாலம் வழியாகவோ அல்லது கிராமத்தையும் ஏசி சாலையுடன் இணைக்கக்கூடியதாக உள்ள வாகனங்களையும் மக்களையும் கொண்டு செல்லும் படகு மூலம் கிராமத்துக்குச் செல்லலாம். கே.எஸ்.டபிள்யூ.டி.டி.சி நடத்தும் நீர்வழி படகு சேவையும் உள்ளது, இது கிராம சதுக்கத்திற்கு அருகில் ஒரு படகு துறையைக் கொண்டுள்ளது. கிராமம் ஆலப்பழையில் இருந்து சுமார் 20 கி.மீ தொலைவிலும், சங்கநாச்சேரியிலிருந்து 15 கி.மீ. தொலைவிலும் உள்ளது.
# இராமந்துருத்து

**இராமந்துருத்து** (*Ramanthuruth*) என்பது தென்னிந்திய மாநிலமான கேரளத்தின், கொச்சி நகரத்தை உருவாக்கும் தீவுகளில் ஒன்றாகும். 1967 நவம்பர் அன்று கேரள சட்டமன்றத்தின் ஒருங்கிணைப்பு உத்தரவின் மூலமாக இராமந்துருத் தீவைஉ கொச்சியின் ஒரு பகுதியாக ஆக்கபட்டது. கொச்சி மாநகராட்சியின் வார்டு 1 இன் கீழ் வரும் இராமன் துருத், மாநிலத்தின் மிகச்சிறிய வாக்குச் சாவடியாக இருந்தது. ஆனால், 2015 உள்ளாட்சி அமைப்பு தேர்தலின் போது, தீவுவாசிகள் தங்கள் உரிமையைப் பயன்படுத்த கொச்சி கோட்டைக்குச் சென்றனர்.
# வல்லர்பாடம்

**வல்லார்பாடம்** (மலையாளம்: വല്ലാർപാടം) என்பது இந்தியாவின், கேரள மாநிலத்தில், கொச்சியின் ஒரு பகுதியாக விளங்கும் தீவுக் கூட்டங்களில் உள்ள ஒரு தீவாகும். இது வேம்பநாட்டு ஏரியில் அமைந்துள்ளது. இது கொச்சி ஏரி என்றும் அழைக்கபடுகிறது. 10,000 க்கும் மேற்பட்ட மக்கள் தொகையைக் கொண்டுள்ள இரண்டு தீவுகளில் *வல்லர்பாடம்* தீவும் ஒன்றாகும், மற்றொன்று வில்லிங்க்டன் தீவு ஆகும் இதைச் சுற்றி கொச்சி துறைமுகம் அமைந்துள்ளது. துறைமுகத்தின் சர்வதேச கொள்கலன் நிலையம் முழுக்க *வல்லார்பாடம்* தீவில் அமைந்துள்ளது. வைப்பீன் தீவு இதன் மேற்குப் பக்கத்திலும், முலவுகாட் தீவு இதன் கிழக்கிலும் அமைந்துள்ளன.
# வல்லர்பாடம்

## சாலை போக்குவரத்து

கோஷ்ரி பாலங்கள் நகர மையம் மற்றும் வைப்பீன் தீவு ஆகியவற்றுடன் வல்லர்பாடம் தீவை இணைக்கின்றன. தனியார் பேருந்துகள், அரசு போக்குவரத்துக் கழக பேருந்துகள், தானி போன்றவை தீவுக்கும் கொச்சி நகரத்துக்கும் இடையில் இயக்கப்படுகின்றன. நான்கு வழிச் சாலையான தே. நெ என். 47 சி, வல்லர்பாடத்தை தேசிய நெடுஞ்சாலை 47 உடன் கலாமாசேரி சந்தியில் 17.2 கிலோமீட்டர் (10.7 மைல்) தொலைவில் இணைக்கிறது. வல்லர்பாடம் தே. நெ 17 மற்றும் தே. நெ 47 என இரண்டு சாலைகள் வழியாகவும் எளிதில் அணுகக்கூடியது.
# வல்லர்பாடம்

## தொடருந்து போக்குவரத்து

2009 முதல், வல்லர்பாடம் இடப்பள்ளி தொடருந்து நிலையத்துடன் 4620 மீட்டர் நீளமுள்ள தொடருந்து பாலத்துடன் இணைக்கப்பட்டுள்ளது. தொர்வண்டிப் பாதை இணைப்பானது பன்னாட்டு சரக்கு பெட்டக கொள்கலன் நிலையத்தில் இருந்து கொள்கலன்களை கொண்டு செல்வதற்காக உருவாக்கபட்டது.
# வல்லர்பாடம்

## பொருளாதாரம்

தீவின் 70% பகுதி நெல் கழனிகளைக் கொண்டுள்ளது; தீவின் பொருளாதாரமானது முக்கியமாக நெல் சாகுபடியையும், பாரம்பரிய முறைகள் மூலம் உள்நாட்டு மீன்பிடித்தலையும் சார்ந்துள்ளது. குறிப்பாக வலைகட்டு என்று அழைக்கபடும் தனிச்சிறப்பாக பிண்ணப்பட்ட வலையைப் பயன்படுத்தி மீன்பிடித்தலானது, தீவாரா எனப்படும் மீனவர் சமூகத்தின் முக்கிய வருவாயாகும்.
# வல்லர்பாடம்

## காணத்தக்க இடங்கள்

வல்லர்பாடத்தில் உள்ள புனித அன்னை மரியா பெருங்கோயில் என்பது மாநிலத்தின் ஒரு முக்கிய கத்தோலிக்க யாத்ரீக மையமாகும். ஆதிக்கண்டம் பகவதி கோயில், வல்லர்பாடம் தீவின் தெற்கு பகுதியில் அமைந்துள்ள புகழ்பெற்ற பகவதி கோயில் ஆகும், இது பனம்புக்காடு என்று அழைக்கப்படுகிறது..
# ரஜ்னி பட்டேல்

**ரஜ்னி படேல்** (Rajni Patel) இவர் ஓர் இந்திய அரசியல்வாதியும், வழக்கறிஞருமாவார். பிரேம் அஹுஜா கொலை வழக்கில் கடற்படைத் தளபதி கவாஸ் மானேக்சா நானாவதியை ஆதரித்த உயர் வழக்கறிஞர்கள் குழுவில் உறுப்பினராக இருந்ததால் இவர் நன்கு அறியப்பட்டார்.
# ரஜ்னி பட்டேல்

## வாழ்க்கை

இவர் 1915 சனவரி 9 அன்று இந்தியாவின் குசராத்தில் ஆனந்திற்கு அருகிலுள்ள சர்சாவில் பிறந்தார். மகாத்மா காந்தி தொடங்கிய சுதேசி இயக்கத்தில் பங்கேற்ற இவர், இளம் வயதிலேயே மதுபானக் கடைகளுக்கு வெளியே மறியல் செய்ததற்காக சிறையில் அடைக்கப்பட்டார். 1930களின் முற்பகுதியில் உயர் படிப்புகளுக்காக இங்கிலாந்து சென்றார். 1939 ஆம் ஆண்டில், இவர் லண்டனில் இருந்து ஒரு வழக்கஞராக தகுதி பெற்றார். பின்னர், மும்பையில் பயிற்சி பெற்றார். லண்டனில் இருந்தபடியே இவர் ஜவகர்லால் நேருவுடன் தொடர்பு கொண்டார். நேரு இந்திய சுதந்திர இயக்கத்திற்கு ஆதரவை சேகரிக்க அமெரிக்கா மற்றும் பிற இடங்களுக்கு செல்ல இவரை ஊக்குவித்தார். இவர் கப்பல் மூலம் மும்பைக்கு திரும்பியபோது, இவரை வர்வேற்க நேரு இந்தியாவின் நுழைவாயிலில் நின்றார். இருப்பினும், பிரித்தானிய அதிகாரிகள் இவரை தரையிறங்க அனுமதிக்கவில்லை. அதற்கு பதிலாக இவரை கப்பலிலேயே கைது செய்து நாசிக் சிறைக்கு அழைத்துச் சென்றனர்.  
ஒரு சட்டத்தரணியாக தனது வாழ்க்கைக்குப் பிறகு, இவர் 1960களின் பிற்பகுதியில் இந்திய தேசிய காங்கிரசில் சேர்ந்தார். இவர் அப்போதைய பிரதமர் இந்திரா காந்தியுடன் நெருக்கமாக இருந்தார். 1970களின் முற்பகுதியில், இவர் மும்பை காங்கிரசு கமிட்டியின் தலைவராக நியமிக்கப்பட்டார்.  
மும்பையின் வொர்லியில் அமைந்துள்ள நேரு மையம் 1972 ஆம் ஆண்டில் இவரால் கருத்தரிக்கப்பட்டது. இந்த மையத்தில் ஒரு கோளரங்கம், ஒரு கலைக்கூடம், "இந்தியாவின் கண்டுபிடிப்பு" என்று அழைக்கப்படும் ஒரு நிரந்தர காட்சி, மேலும் மாணவர்களுக்கான அறிவியல் ஆய்வகம் ஆகியவை உள்ளன.  
இவர் பாகுல் என்பவரை மணந்தார். பின்னர் 1992 இல் மும்பையின் ஷெரிப் ஆனார். பாலிவுட் நடிகை அமீஷா படேல் இவரது பேத்தியாவார். இவர் 1982 மே 3 இல் இறந்தார்.
# ரஜ்னி பட்டேல்

## அங்கீகாரம்

1986 ஆம் ஆண்டில், மும்பையின் நாரிமன் பாயிண்ட் பகுதியில் மரைன் டிரைவிலிருந்து ஒரு சாலைக்கு இவரது பெயரிடப்பட்டது.
# ரஜ்னி பட்டேல்

## இலக்கியம்

இவரது மனைவி "ரஜ்னியின் நினைவு" என்ற தலைப்பில் ஒரு நினைவுக் குறிப்பை எழுதியுள்ளார்.
# கட்டபஞ்சாயத்து (திரைப்படம்)

**கட்டபஞ்சாயத்து** இது 1996 ஆம் ஆண்டு சூன் மாதம் 7 ஆம் தேதியன்று வெளிவந்த ஒரு தமிழ்த் திரைப்படம் ஆகும். இந்தத் திரைப்படத்தை ஆர். ரகு இயக்கினார்.இந்த திரைப்படத்தில் கார்த்திக் மற்றும் கனகா முக்கிய கதாபாத்திரங்களில் நடித்துள்ளனர், கவுண்டமணி , செந்தில் , ராதா ரவி , பொன்வன்னன் , வி.கே.ராமசாமி , ரவிச்சந்திரன் , ஸ்ரீவித்யா , மற்றும் பாரதி விஷ்ணுவர்தன் ஆகியோர் துணை வேடங்களில் நடித்துள்ளனர்.இந்தத் திரைப்படத்தை ஆர்.வசந்தி தயாரித்துள்ளார்.இந்தத் திரைப்படத்திற்க்கு இளையராஜா இசையமைத்துள்ளார்.